Свѣт

Свѣт в найчастѣйше хоснованом вызнамѣ е Земля и цѣлый живот на ней, людска цивилизация.World. //Merriam-Webster Dictionary online

Свѣт в объективном смыслѣ е комплекс вшиткых объектох и понять, котры екзистують, циже универзум, козмос. Во смыслѣ субъективном свѣт е представа о вшитком, што екзистуе, ограничена знаньом, пониманьом и фантазиев индивида. Иншый свѣт мать дѣтина, а иншый доспѣла особа; иншый свѣт мать примитивный нешколованый чоловѣк, а иншый филозоф.Ottův slovník naučný. 

В теологичном контекстѣ свѣт е материалнов сферов, протикладнов небесной, духовной трансцедентной сферѣ.

Устояны выразы
 Конець свѣта — конець людской истории, часто в набоженском контекстѣ.
 Свѣтова война, свѣтовый язык — в того рода выразох понятя свѣт указуе на меджинародный або меджиконтиненталный розсяг, котрый вшакже не мусить загортати вшиткы части свѣта.
 Свѣтова популация — число людей на Землѣ в хотьякой добѣ.
 Свѣтова економика — комплекс економик вшиткых держав в контекстѣ глобализации.
 Грубый свѣтовый продукт — сума GDP  вшиткых держав.
 Свѣт моды, свѣт наукы, фантастичны свѣты — метафоричны выразы.
 Новый и Старый свѣт — Америка и Европа.

Жерела и одказы
 Svět. //Ottův slovník naučný. Illustrovaná encyklopaedie obecných vědomostí. Díl 24. Vyd. J. Otto. V Praze, 1906. С. 425. 
 World. //Merriam-Webster Dictionary online 

 Референции 

Катеґорія:Земля